ניסים בלאק

נסים ברוך בלאק (באנגלית: Nissim Baruch Black, נולד ב-9 בדצמבר 1986) הוא ראפר ומפיק מוזיקלי יהודי אמריקאי-ישראלי, הידוע בעיקר כ-"Nissim". בעבר, תחת הכינוי "D. Black", הוציא שני אלבומים: "The Cause and Effect" בשנת 2006 ו-"Ali'yah" בשנת 2009. בשנת 2011 פרש בלאק מתעשיית המוזיקה כדי להתמקד בתהליך הגיור שלו. בשנת 2012 חזר להופיע תחת שמו העברי החדש, "ניסים", והחל לכתוב ולבצע שירים מנקודת מבט דתית יותר.בשנת 2013 הוציא מיקסטייפ בשם "Miracle Music" ולאחריו אלבום מלא בשם "Nissim".ביולי 2018 הופיע ב"חסידיסטוק", סדרת דוקו על גיבורי התרבות של המוזיקה היהודית העכשווית בערוץ כאן 11. בקיץ 2019 הוחתם בחברת התקליטים הבינלאומית סוני מיוזיק אנטרטיינמנט. נולד בשם דמיאן בלאק ב-9 בדצמבר 1986 בעיר סיאטל שבמדינת וושינגטון, וגדל בשכונת "Seward Park". גדל במשפחה מוסלמית סונית חילונית למדי והמיר את דתו לנצרות בגיל 14, לאחר השתתפות במחנה קיץ אוונגליסטי. שני הוריו, ג'יימס "קפטן קראנץ'" קרוּן ומִיַה בלאק, היו בסוף שנות השבעים ראפרים בהרכבים "the Emerald Street Boys" ו"Emerald Street Girls" בהתאמה. גם סבא וסבתא שלו היו מוזיקאים, וניגנו לצד ריי צ'ארלס וקווינסי ג'ונס. הוריו של בלאק נפרדו כאשר היה בן שנתיים. לאחר הגירושין הוא נשאר עם אימו, שהתחתנה מחדש זמן קצר לאחר מכן. הן הוריו הביולוגיים והן אביו החורג נהגו לסחור ולהשתמש בסמים, דבר שגרם בשנת 1995 ל-FBI לפשוט על ביתם ולעצור את אימו, אשר מתה בגיל 37 ממנת יתר. בלאק התחיל לחרוז עוד בתחילת העשור השני לחייו, כשהקליט מוזיקה תחת שם הבמה "Danger". בגיל 13, המפיק "Vitamin D" העביר את אולפן ההקלטות שלו למרתף של אביו החורג של בלאק והחל לחנוך את בלאק בהכשרתו המוזיקלית. בתקופה זו, "Vitamin D" הפיק מוזיקלית עבור בלאק חלק מהקלטותיו הראשונות, ובלאק גם הקליט יחד עם המפיק בין וואן מההרכב "Dyme Def"‏. בשנת 2002, "Sportn' Life Records" הוציאה את התקליט הראשון מטעם החברה, אלבום חצוי - חציו היה הקלטות של בלאק וחציו השני היה של "Last Men Standing". בשנה שלאחר מכן, בלאק היה שותף באלבום האוסף שהחברה הוציאה, לצד מספר חברים מהרכב ההיפ הופ "Oldominion"‏‏. בשנת 2004, בלאק בן השמונה עשרה מונה על ידי אביו החורג כמנכ"ל שותף בחברה במקומו, לצד שותפו של אביו החורג, דבון מניאר. בנוסף לניהול הלייבל, בלאק הוציא מספר סינגלים, ביניהם "You Need a Thug" ו"This Is Why". "This Is Why" הופק על ידי ג'ייק וואן, איתו בלאק עבד עוד קודם לכן. ב-24 במאי 2005, בלאק הוציא את המיקסטייפ הראשון של "Sportn' Life", ‏"Behind the Dirt" (בתרגום לעברית: "מעבר לזוהמה"). במיקסטייפ התארחו הזמרים דאריוס ווילריצ' מההרכב "Maktub" וג'יי סמוט. בשנת 2007, בלאק הוציא את אלבום הבכורה שלו, The Cause and Effect (בתרגום לעברית: "הסיבה והתוצאה"). ג'ייק וואן, בין וואן ו"Vitamin D" סייעו בהפקת האלבום, שמכר 4,500 עותקים. האלבום לא זכה לתשומת לב רבה מחוץ לסצנת המוזיקה הפסיפית הצפון-מערבית, אך בלאק זכה בעקבותיו בהזמנה מטעם הארגון "The Vera Project" להופיע בפסטיבל המוזיקה "Capitol Hill Block Party"‏ 2007, לצד הרכב ההיפ הופ "Blue Scholars"‏. לאחר יציאתו של "The Cause and Effect", החלו להופיע לבלאק ספקות בקשר לאמונתו הנוצרית. בעקבות הספקות הוא המיר את אמונתו ליהדות משיחית ושכנע גם את אשתו ואם ילדיו להמיר אף הם את דתם. באותה עת, בלאק גם החל להאזין למוזיקה של אמנים כמו קומון ולורין היל. שתי ההתפתחויות השפיעו מאוד על המוזיקה שלו. בשנת 2008, הוא הופיע באלבום הבכורה של ג'ייק וואן "White Van Music", בשיר "God Like", שהושמע בערוץ MTV‏. בשנת 2009, בלאק הוציא את האלבום השני שלו, "Ali'yah" (עלייה), שהכיל מסרים יהודיים משיחיים. האלבום שהה במשך חמישה שבועות כמספר 4 בדירוג ההיפ הופ של "CMJ", ווידאו הקליפ לשיר "Yesterday" מתוך האלבום נכנס לסבב הקבוע של MTV‏. באותה שנה, הוא הופיע בפסטיבל המוזיקה "Bumbershoot"‏, והופיע שוב ב"Capitol Hill Block Party"‏. בלאק גם היה אחד המועמדים לגלם את דמותו של הנוטוריוס בי. איי. ג'י. בסרט הביוגרפי "Notorious"‏, אך בסופו של דבר זכה בתפקיד ג'מאל וולארד. שישה חודשים לאחר יציאת האלבום, בלאק נטש את אמונתו בישו ובנצרות. אף על פי שהוא לא תמך יותר במסר היהודי משיחי של האלבום, הוא לא הצליח לצאת מהחוזה עליו ונשאר מחויב לו. עקב הניגוד שנוצר, הוא הסכים לקדם את האלבום, אך סירב לקבל כסף על הופעותיו (למעט כיסוי הוצאות) ונמנע מלהופיע בשבת. בלאק פרש מתעשיית המוזיקה באופן רשמי בשנת 2011, לאחר הוצאת המיני אלבום "The Blackest Brown EP" יחד עם חברו, הראפר בראדלי "בי" בראון. לאחר הפרישה, הוא עבר לקהילה יהודית בשכונתו והחל ללמוד עם הרב שמעון בן זקן לקראת הגיור שלו. במהלך הכנותיו לגיור, הוא ניתק את כל הקשרים שהיו לו מהקריירה הקודמת, ויתר על מעמדו כמנכ"ל שותף ב-"Sportn' Life" ונפטר מאוסף התקליטים והאלבומים שהיו ברשותו. סמוך לסוף תהליך הגיור שלו, בנו של בלאק פיתח דלקת קרום המוח חריפה, דבר שחייב את אשפוזו וגרם למפולת כלכלית למשפחה. במהלך תפילותיו לרפואת בנו, בלאק גילה שמיקרופון שלו חזר לעבוד לאחר שהיה מקולקל תקופה ארוכה, וראה בכך סימן לחזור למוזיקה. באופן רשמי, הוא הודיע על חזרתו לתעשייה בספטמבר 2012‏. בדצמבר באותה שנה, הוא הופיע בשיר "Rabbit Hole" במיני האלבום "Boss", של ההרכב הישראלי מבית שמש "Shtar"‏. ב-26 בפברואר 2013, בלאק הוציא מיקסטייפ בשם "Miracle Music", לראשונה תחת שם הבמה החדש שלו, "Nissim"‏. במאי אותה שנה, הוא הופיע בפסטיבל המוזיקה "2013 Sasquatch! Music Festival"‏. לאחר שורה של הקלטות באולפן "London Bridge Studio" בסיאטל, בלאק הוציא ב-17 בספטמבר את אלבומו השלישי, שנקרא על שמו "Nissim"‏. הוא סיים את השנה עם סינגל לחנוכה, "The Black Miracle", שהופק על ידי אש התורה. בינואר 2016 הופיע בקליפ לשיר "Hashem Melech 2.0" של גד אלבז, שזכה ללמעלה מ-9 מיליון צפיות. כמו כן, הסינגל "A million years" שיצא ב-2016, בו אירח את ישראל לאוב, נצפה למעלה מ-5 מיליון פעמים. השיר "Lechaim" של גד אלבז בו התארח, זכה ללמעלה מ-6 מיליון צפיות. בדצמבר 2017 הגיע כמתמודד לעונה החמישית של התוכנית "הכוכב הבא לאירוויזיון". ב־2020 הוציא אלבום בשם Love Notes. מגזין בילבורד האמריקאי כלל את שירו "The Hanukkah Song 2.0" שבוצע יחד עם קושה דילז ברשימת השמעה לחג חנוכה, וציין את החלק בקליפ שצולם בטיימס סקוור כחלק הכי טוב בקליפ. לאחר גיורו, בלאק התגורר בקהילה היהודית בשכונת "Seward Park" בסיאטל. הוא נשוי לעדינה (בעבר ג'יימי) והם הורים לשלושה. השניים התחתנו בשנת 2008, והתחתנו שוב בשנת 2013, לאחר הגיור האורתודוקסי שעברו. בשנת 2016 עלה עם משפחתו לישראל, והתגורר ברחביה שבירושלים. בקיץ 2019 עבר עם משפחתו לבית שמש. ניסים הוא חסיד ברסלב, ומגיע מדי שנה לקיבוץ באומן בראש השנה, ובערב ומוצאי ראש השנה הוא מופיע במקום. במהלך הקריירה שלו הוציא ניסים חמישה אלבומים, שני מיקסטייפים, מיני אלבום אחד ואחד עשר סינגלים. כמו כן, הפיק מוזיקלית שמונה אלבומים. מדיה וקבצים בנושא ניסים בלאק בוויקישיתוף אתר האינטרנט הרשמי של ניסים בלאק(באנגלית) ניסים בלאק, ברשת החברתית אקס (טוויטר) ניסים בלאק, ברשת החברתית אינסטגרם ניסים בלאק, סרטונים בערוץ היוטיוב ניסים בלאק, במסד הנתונים הקולנועיים IMDb (באנגלית) ניסים בלאק, באתר MusicBrainz (באנגלית) דודי פטימר, ‏היפ הופ חסידי: ניסים ברוך בלאק, הראפר האמריקאי הכי יהודי שתכירו, באתר מעריב אונליין, 12 באוקטובר 2017 טלי פרקש, לירון נגלר-כהן ורעות רימרמן, הראפר החרדי שכבש את המסך: סיפורו המדהים של ניסים די בלאק, באתר ynet, 11 בדצמבר 2017 תובל קליין, ‏על הניסים ועל הנפלאות, באתר ‏מאקו‏, 10 בדצמבר 2017 חסידיסטוק - הראפר ניסים בלאק באתר יוטיוב. חסידיסטוק | הראפר ניסים בלאק, באתר ערוץ כאן 11 יוטיוב ראיון אצל מנחם טוקר 15/7/19 https://www.bhol.co.il/news/1015955 Emily K. Alhadeff (17 בספטמבר 2013). "Rapper Nissim Black Has a Spiritual Message for the Hip-Hop World". "Tablet Magazine". נבדק ב-14 באוגוסט 2015. {{cite web}}: (עזרה) Rabbi Tzvi Gluckin (15 ביוני 2013). "Black Jewish Rapper". "Aish HaTorah". נבדק ב-14 באוגוסט 2015. {{cite web}}: (עזרה) ‏Cyril Cordor. "D. Black". Allmusic. "Rovi Corporation". נבדק ב-14 באוגוסט 2015. {{cite web}}: (עזרה)‏ ‏Matson, Andrew (17 באוגוסט 2007). "New hip-hop generation celebrates Sportn' Life". Seattle Times. נבדק ב-21 באוגוסט 2015. {{cite web}}: (עזרה)‏ ‏Larry Mizell Jr. (21 בנובמבר 2012). "My Philosophy". The Stranger. נבדק ב-22 באוגוסט 2015. {{cite web}}: (עזרה) ‏"The Sportn' Life Compilation Vol 1". "Bandcamp". נבדק ב-22 באוגוסט 2015. {{cite web}}: (עזרה)‏ "Behind the Dirt — Mixtape by D.Black". "Bandcamp". נבדק ב-22 באוגוסט 2015. {{cite web}}: (עזרה) Mudede, Charles (10 בספטמבר 2009). "The Outsider". "The Stranger". נבדק ב-23 באוגוסט 2015. {{cite web}}: (עזרה) Seling, Megan (19 ביולי 2007). "Band of the Day: D.Black". "The Stranger". אורכב מ-המקור ב-2016-03-05. נבדק ב-23 באוגוסט 2015. {{cite web}}: (עזרה)‏ Benji Rosen (26 נוב' 2013). "The religious rapper: A journey out of the darkness". The Jerusalem Post. נבדק ב-14 באוגוסט 2015. {{cite web}}: (עזרה)‏ Matson, Andrew (10 בספטמבר 2009). "D. Black: 22-year-old rapper, father, husband, record label co-owner, preacher". "Seattle Times". אורכב מ-המקור ב-2016-03-04. נבדק ב-21 באוגוסט 2015. {{cite web}}: (עזרה)‏ ‏Ayers, Michael D. (28 באפריל 2009). "Sonic Youth, Jesus Lizard Headed To Seattle's Captiol Hill Block Party". "Billboard". נבדק ב-22 באוגוסט 2015. {{cite web}}: (עזרה)‏ ‏Marder, Rachel (6 דצמ' 2012). "The Israeli Music Scene's Rising 'Shtar'". "Algemeiner Journal". נבדק ב-11 בינואר 2013. {{cite web}}: (עזרה)‏ ‏"Miracle Music by NISSIM". "Bandcamp". נבדק ב-22 באוגוסט 2015. {{cite web}}: (עזרה)‏ ‏"The Black Miracle: A Hanukkah Poetry Slam" (video). אש התורה. 20 בנובמבר 2013. נבדק ב-21 באוגוסט 2015. {{cite web}}: (עזרה)‏ ‏The Black Miracle: A Hanukkah/Thanksgiving Poetry Slam, באתר YouTube, ‏23 בנובמבר 2013. ‏Gad Elbaz and Nissim - Hashem Melech 2.0, באתר YouTube, ‏23 בינואר 2016 Dillz, Kosha (8 בדצמבר 2023). "Celebrate Hanukkah With This Playlist: Songs From Haim, Remedy, Matisyahu & More". Billboard. {{cite news}}: (עזרה)